KOMISIJOS REGLAMENTAS (EB) Nr. 2109/2005
2005 m. gruodžio 21 d.
iš dalies keičiantis Reglamentą (EB) Nr. 716/96 patvirtinantį išskirtines Jungtinės Karalystės jautienos rinkos rėmimo priemones
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 39 straipsnį,
kadangi:
(1)
Komisijos reglamentu (EB) Nr. 716/96 (2) nustatoma Bendrijos iš dalies finansuojama schema, pagal kurią Jungtinei Karalystei suteikiamas leidimas pirkti daugiau kaip 30 mėnesių turinčius galvijus ir skersti juos specialiai tam skirtose skerdyklose.
(2)
2004 m. balandžio 21 d. Europos maisto saugos tarnybai (EFSA) atstovaujančios mokslininkų biologinio pavojaus klausimais grupės priimtoje nuomonėje dėl siūlomų pakeitimų, susijusių su Jungtinės Karalystės data pagrįsta eksporto sistema (DBES) ir „daugiau kaip 30 mėnesių“ (OTM) taisykle, daroma išvada, kad Jungtinėje Karalystėje iki 1996 m. rugpjūčio 1 d. atsivesti ar išauginti galvijai neturėtų patekti į maisto ir pašarų gamybos grandines, nes šioje grupėje galvijų spongiforminė encefalopatija (GSE) yra labiau paplitusi. Kalbant apie po šios datos gimusius galvijus, nuomonėje daroma išvada, kad vartotojams kylantis GSE pavojus yra panašios apimties, kaip ir kitose valstybėse narėse.
(3)
Atsižvelgiant į šią nuomonę, 2005 m. rugpjūčio 2 d. Komisijos sprendimu 2005/598/EB uždraudžiančiu pateikti į rinką produktus, gautus iš Jungtinėje Karalystėje iki 1996 m. rugpjūčio 1 d. gimusių ar išaugintų galvijų, bet kokiam tikslui ir atleidžiančiu tokius galvijus nuo tam tikrų kontrolės ir likvidavimo priemonių, nustatytų Reglamente (EB) Nr. 999/2001 (3) nustatoma, kad į rinką neturi būti tiekiami jokie produktai, kurie yra sudaryti iš medžiagų, gautų iš galvijų gautos arba į kurių sudėtį jos įeina (išskyrus pieną), jei tie galvijai yra atsivesti arba išauginti Jungtinėje Karalystėje iki 1996 m. rugpjūčio 1 d.
(4)
Atitinkamai Reglamento (EB) Nr. 716/96 2 straipsnio 1 dalyje ir 2 straipsnio 3 dalyje nustatoma kaina, kuri turi būti mokama už kilogramą tų gyvulių, kuriems taikoma šiuo reglamentu nustatyta schema, ir gyvulio pirkimo kaina, kurios dalį finansuos Bendrija. Atsižvelgiant į Sprendimą 2005/598/EB, būtina apriboti Reglamente (EB) Nr. 716/96 nustatytus pirkimą bei dalinį finansavimą iš Bendrijos ir taikyti juos tik iki 1996 m. rugpjūčio 1 d. Jungtinėje Karalystėje atsivestiems arba išaugintiems gyvuliams.
(5)
Siekiant supaprastinimo, turi būti nustatyta fiksuota vieno galvijo pirkimo kaina, kuri taikoma pagal šią schemą perkamiems gyvuliams. Siekiant paskatinti gamintojus neatidėlioti tokių gyvulių naikinimo, vėlesniais metais pirkimo kaina turi būti pamažu mažinama.
(6)
Pagal šią schemą Bendrijos finansuojama dalis turi sudaryti 50 % pirkimo kainos.
(7)
Siekiant užtikrinti sklandų perėjimą nuo dabartinės „daugiau kaip trisdešimt mėnesių“ schemos į schemą, apsiribojančia iki 1996 m. rugpjūčio 1 d. Jungtinėje Karalystėje atsivestais ir išaugintais gyvuliais, būtina nurodyti datą, nuo kurios tokia schema bus taikoma.
(8)
Atsižvelgiant į JK valdžios institucijų sprendimą nuo 2005 m. sausio 1 d. taikyti 2003 m. rugsėjo 29 d. Tarybos Reglamento (EB) Nr. 1782/2003 nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies pakeičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (4), III antraštinėje dalyje nustatytą bendrosios išmokos schemą, Reglamento (EB) Nr. 716/96 2 straipsnio 4 dalies nuostatos tapo nereikalingos ir todėl turi būti panaikintos.
(9)
Reikėtų atitinkamai iš dalies pakeisti Reglamentą (EB) Nr. 716/96.
(10)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 716/96 iš dalies keičiamas taip:
1)
1 straipsnio 1 dalis pakeičiama taip:
„1. Jungtinės Karalystės kompetetingoms institucijoms suteikiama teisė pirkti iki 1996 m. rugpjūčio 1 d. Jungtinėje Karalystėje atsivestus arba išaugintus galvijus, jei jie neturi jokių klinikinių GSE požymių, yra pateikiami gyvulių augintojo arba jo atstovo ir bent jau šešerius mėnesius iki pardavimo buvo laikomi Jungtinės Karalystės teritorijoje esančiame ūkyje.“.
2)
2 straipsnis iš dalies keičiamas taip:
a)
1 dalis pakeičiama taip:
„1. Kaina, kurią Jungtinės Karalystės kompetetingos institucijos moka gyvulių augintojams arba jų atstovams pagal 1 straipsnio 1 dalį, yra tokia:
-
360 EUR už gyvulį, jei pirkimas įvyksta iki 2006 m. gruodžio 31 d.,
-
324 EUR už gyvulį, jei pirkimas įvyksta 2007 m. sausio 1-gruodžio 31 d. laikotarpiu,
-
292 EUR už gyvulį, jei pirkimas įvyksta 2008 m. sausio 1-gruodžio 31 d. laikotarpiu“;
b)
2 dalis panaikinama;
c)
3 dalies pirmoji pastraipa keičiama taip:
„Už kiekvieną nupirktą ir pagal 1 straipsnio nuostatas sunaikintą galviją Bendrija padengs dalį Jungtinės Karalystės turėtų išlaidų, jei toks pirkimas atitinka nurodytąjį 1 straipsnio 1 dalyje pirkimą, tokiu tarifu:
-
180 EUR už gyvulį, jei pirkimas įvyksta iki 2006 m. gruodžio 31 d.,
-
162 EUR už gyvulį, jei pirkimas įvyksta 2007 m. sausio 1-gruodžio 31 d. laikotarpiu,
-
146 EUR už gyvulį, jei pirkimas įvyksta 2008 m. sausio 1-gruodžio 31 d. laikotarpiu“;
d)
4 dalis panaikinama.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. sausio 23 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 21 d.